Votiiv

Votiiv ehk votiivand, votiivkink või pühendkink, kristluses ka ex votohttp://eki.ee/dict/vsl/index.cgi?Q=ex%20voto, oli tänu või tõotuse märgina jumalale annetatud ese, sageli kunstipärase töötlusega või väärismaterjalist väike plastiline taiesKunstileksikon. Eesti Klassikakirjastus, 2001.

Sõna on tuletatud keskaja ladina verbist vovere ('ülistama'). Votiivand kujutab endast sümboolset ohvrit, mis peab andma tunnistust ja olema mälestuseks üleloomuliku väe toimimisest. Tavaliselt annetati votiive mingist hädast pääsemise puhul ja esemeid jäeti pühadesse kohtadesse, nagu templitesse või kirikutesse.

Votiivkinkide annetamise komme oli tuntud juba antiikajal ning see levis edasi kristlusesse ja on tänapäevani kasutusel, eriti katoliku kirikus. Pühendkingid on tuntud lisaks kristlusele ka teistes usundites – judaismis, budismis ja džainismis – ning paljudes põlisreligioonides.

 Liigid 
Votiiv võib olla maalitud pilt või plastiline teos, näiteks paranenud kehaosa kujutis vahast või väärismetallist. Eriti barokiajal oli kombeks lasta maalida votiivpilte või -tahvleid, millel seisis tekst ex voto ('tõotuse põhjal') ja mis kujutasid annetaja imelist pääsemist mõnest hädaolukorrast. Votiivkink võib olla ka vahast erilise kujundusega või pühendusega küünal. Ka Ruhnu puukiriku laes rippuvad laevamudelid on votiivkingidhttps://register.muinas.ee/public.php?menuID=monument&action=view&id=28639https://register.muinas.ee/public.php?menuID=monument&action=view&id=28640.

 Pildid 

 Vaata ka 
 Kantsler Rolini madonna
 Ex-Voto de 1662
 Votiivkroon
 Votiivrist
 Tabula ansata

 Viited 

 Välislingid 
 Tsitaadid vahast loomade ohverdamise kohta varauusaegses Eestis Eiseni "Eesti mütoloogiast" Vikitekstides
 Kumu film räägib Mehhiko ikoonmaalidest. – EPL Kultuur, 04.07.2006

Kategooria:Religioon
Kategooria:Kunst